FTA
ఎంఎస్‌ఎంఇ రంగానికి ముద్రాబ్యాంకుతో ఊరట
హైదరాబాద్‌, : పెద్దనోట్ల రద్దు అనంతరం ప్రవేశపెట్టిన కేంద్ర బడ్జెట్‌ ప్రభుత్వ ఆలోచనలకు అనుగుణంగానే ఉందని ఎఫ్‌ట్యాప్సీ పాలకవర్గం అభిప్రాయపడింది. కార్పొరేట్‌ పన్నులో 30శాతం నుంచి 25శాతానికి తగ్గించడం స్వాగతించదగిన పరి ణామమని ఎఫ్‌ట్యాప్సీ అధ్యక్షుడు రవీంద్రమోడీ వెల్లడించారు. ఆదాయపు పన్ను శ్లాబుల్లో వేతన జీవులకు స్వల్ప ఊరటనిచ్చారని, ఎంఎస్‌ఎంఇ రంగానికి ముద్రా బ్యాంకు కేటాయింపులవల్ల భారీ ప్రయోజనం లభిస్తుందని అన్నారు.
ఇక జిఎస్‌టి శ్లాబ్‌లపై స్పష్టత రావాల్సిన అవసరం ఎంతో ఉందని అన్నారు. మొత్తం అన్నింటి స్థానంలో ఒకేశ్లాబ్‌ ఉండాలని ఫ్యాప్సీ గతంలోనే సూచించిందన్నారు. అలాగే బడ్జెట్‌లో యువతకు పెద్దపీట వేసారని, 50వేల పంచాయితీలకు 2019లోపు కోటి ఇళ్లను నిర్మించి పంపిణీచేయా లన్న లక్ష్యాలు, ఆధార్‌ ఆధారిత చెల్లింపులు, సీని యర్‌ సిటిజన్లకు మరిం తగా రాయితీలు కల్పిం చడం స్వాగతించదగిన వేనన్నారు. మొదటిసారి గా బడ్జెట్‌లో హెల్త్‌కేర్‌, విద్యారంగాలకు ఎక్కువ ప్రాధాన్యతనిచ్చారని ఎం ఎస్‌ఎంఇ రంగానికి కూడా విస్తృత ప్రయోజనాలుంటాయని రవీంద్రమోడీతోపాటు సీనియర్‌ ఉపాధ్య క్షుడు గౌరాశ్రీనివాస్‌, సెక్రటరీ జనరల్‌ టిఎస్‌ అప్పారావులు పేర్కొన్నారు.
భారత్‌ నెట్‌కు పదివేల కోట్లతో ఫండ్‌ ఏర్పాటుచేయడం మంచి ఉద్దేశ్యమేనన్నారు. 9.4 లక్షలకోట్లు ఆర్థికవ్యవస్థలోకి రప్పించ గలిగినట్లు రిజర్వుబ్యాంకు స్వయంగా ప్రకటించిందని, మరో రెండు, మూడునెలల్లో మొత్తం సాధారణ స్థితి చేకూరుతుందని ఎఫ్‌ట్యాప్సీ అభిప్రాయపడింది. అంతేకాకుండా మూలధన వ్యయం 25శాతానికి పెరిగిందని, ప్రత్యేకించి వేతనజీవులకు ఊరటనిచ్చిందని, 2.5 నుంచి ఐదులక్షల వరకూ ఆదాయపరి మితి ఉన్నవారికి 50శాతం పన్నురాయితీని ఇవ్వడం ఎంతో మేలైన అంశంగా ఎఫ్‌ట్యాప్సీ వెల్లడించింది.